ขอสอบถามหน่อยค่ะ ว่าให้นมลูก ทานยาคุมฉุกเฉินได้ไหม ก่อนหน้านี้ ประจำเดือนไม่มา2-3 เดือนเเล้ว เเต่ไม่มีอาการตั้งครรถ์ เเล้วมีเพศสัมพันธุ์อีก กลัวว่า จะตั้งครรถ์ จะทานยาคุมฉุกเฉินได้ไหมคะ ลูก 6 เดือน จะย่างเข้า7 เดือนเเล้วค่ะ
สวัสดีค่ะ หากหลังคลอดประจำเดือนได้มาแล้ว แล้วต่อมาประจำเดือนไม่มา ควรตรวจหาการตั้งครรภ์ดูก่อนเป็นอันดับแรกค่ะ หากตรวจไม่พบ แล้วเกิดมีเพศสัมพันธ์ อาจจำเป็นต้องทานยาคุมฉุกเฉิน ซึ่งสามารถทานได้ โดยไม่ได้มีผลกระทบต่อการหลั่งน้ำนมค่ะ เนื่องจากเป็นเวลา 6 เดือนหลังคลอดแล้วหลังจากนี้ หากยังไม่พร้อมที่จะตั้งครรภ์ ควรเริ่มหาวิธีคุมกำเนิดโดยเร็วค่ะ ซึ่งสามารถเลือกใช้วิธีใดก็ได้ รวมถึงยาเม็ดคุมกำเนิด ซึ่งจะไม่ได้มีผลต่อการหลั่งน้ำนมมากนักแล้วค่ะ